Mehmedo Pašos Sokolovičiaus tiltas

Mehmedo Pašos Sokolovičiaus tiltas () − 180 m ilgio tiltas per Drinos upę, esantis Višegrade, Bosnijoje ir Hercegovinoje.

Mehmedo Pašos Sokolovičiaus tiltas į Pasaulio paveldo sąrašą įrašytas kaip kultūros paveldo vietovė, charakterizuojanti Otomanų monumentaliosios architektūros ir civilinės inžinerijos apogėjų.

Šis tiltas per Drinos upę buvo pastatytas XVI a. pabaigoje, 1577 m. įsakius Didžiajam viziriui Mehmedui Paša Sokolovičiui. 179,5 metrų ilgio tiltas yra vieno garsiausių klasikinio otomanų periodo ir italų renesanso laikotarpio, architekto Mimaro Kodža Sinano sukurtas šedevras su 11 mūro arkų, išsidėsčiusių 11−15 metrų atstumu, bei su keturiomis arkomis kairiajame upės krante.

Savo proporcingumu ir monumentalumu šis statinys iliustruoja šio stiliaus architektūros kūrinio didybę.

 Nuorodos 

 Mehmedo Pašos Sokolovičiaus tiltas (anglų, prancūzų, vokiečių k.)

Kategorija:Pasaulio paveldo sąrašas
Kategorija:Bosnijos ir Hercegovinos tiltai
Kategorija:Višegradas
Kategorija:Osmanų imperijos kultūra